Velkommen til AKS Klemetsrud

Kjære alle foresatte på Klemetsrud AKS!
Vi gleder oss til et nytt skoleår med nye og gamle barn her på AKS Klemetsrud!
I år er det en annerledes situasjon enn vi er vant til, men vi tror allikevel vi skal få til mye moro sammen med barna når de er hos oss!

I år er vi 13 ansatte på AKS;
AKS-leder Monica, baseleder Nina, barneveiledere Gladiz, Shqiponje, Rubina, Raymond, Eva, Awal, Rukhsana og Hodo, 2. års lærling Thomas og 1. års lærlingene Alexander og Osama.
Vi er på gult nivå, det vil si at barna er delt inn i trinnvise kohorter og egne inndelte soner både inne og ute. Henting av barna foregår ute f.o.m. kl. 15.30 og fram til vi stenger kl. 17.00. Ønsker dere å hente barnet tidligere er det fint med en beskjed i forkant, men det er også mulig å ringe AKS-telefonen om vi ikke er ute akkurat da. Foreldre skal ikke inn i huset pga. smittevern.

Vi er ute hver dag i all slags vær, derfor er det viktig at barna er kledd deretter. Vi skal i hovedsak være ute hele dagen, med mindre det blir veldig dårlig vær. Da går vi inn på egne soner.

Her kommer det litt ekstra viktig informasjon fra AKS:

* Vi ber om at alle har med to matpakker første skoledag (INGEN matservering denne dagen), og drikkeflaske. Matservering f.o.m. tirsdag 18.august (evalueres underveis og i henhold til smittevernreglene).
* Barna trenger også skiftetøy: sokker, undertøy, bukse, t-skjorte og genser. Husk også innesko, og å merke alt med navn.
* Vi ønsker å minne om at mobilklokker eller mobiltelefoner ikke er lov i skole- og AKS-tid. Disse skal ligge avskrudd i sekken til eleven er krysset ut.
* Vi henter hvert trinn (kohort) på skolen og krysser de inn, men foresatte må huske å krysse ut når dere henter, evt. gi beskjed til en voksen.
* Vi kutter ut månedsplaner, og sender ut ukeplaner i tiden fremover pga. situasjonen med COVID-19 og de endringene det medfører. Derfor er det veldig viktig å følge med hver uke for oppdaterte beskjeder og hva som gjelder for ditt barns kohort.
* Alle beskjeder om eventuell hjemsending, barn som skal være med andre barn hjem o.l. må være meldt til oss innen kl. 12.30 hver dag. Vi ønsker å ha fokus på barna når de kommer på AKS.
* Telefonnummer til AKS er: 480 42 534. Vi kan også nås på mail:
Monica Lunde, AKS-leder: monica.lunde@ude.oslo.kommune.no
Nina Belseth, baseleder: nina.belseth@ude.oslo.kommune.no
* Vi ber om at dere ikke tar med private leker. Om det ved en senere anledning kan tillates, vil dere få beskjed om dette.

Lurer dere på noe, så ta gjerne kontakt med oss!

Hilsen alle oss på AKS Klemetsrud